text: 17-årig Fatih tog til Syrien igen trods PET-overvågning
  18 november 2013 kl. 17.20
  Familien til den 17-årige Fatih, der i forrige uge blev meldt dræbt under kampe i Syrien, er fortvivlet. Han havde fået inddraget sit pas, fordi han tidligere var rejst mod Syrien. Det lykkedes ham at skaffe et nyt pas hos Vejle Kommune.
  Familien forstår ikke, hvordan det kunne lykkedes deres søn at rejse tilbage til Syrien. 17-årige Fatih Khan fra Vejle var i februar løbet hjemmefra for at slutte sig til oprørsstyrkerne i Syrien. Han blev anholdt af tyrkiske grænsevagter og bragt tilbage til familien.Efter hans hjemkomst til Danmark fik han inddraget sit pas, og Politiets Efterretningstjeneste overvågede ham for radikalisering.
  